দেশৰ ১৭তম সাধাৰণ নিৰ্বাচনলৈ মাজত আৰু মাত্ৰ কেইটামান ঘণ্টা বাকি আছে। আন আন ৰাজ্যৰ লগতে অসমৰো ৫টা লোকসভা সমষ্টিত কাইলৈ অৰ্থাৎ ১১ এপ্ৰিলত প্ৰথম পৰ্যায়ৰ নিৰ্বাচন অনুষ্ঠিত হ'ব।
উক্ত ৫টা সমষ্টিৰ অন্যতম লখিমপুৰ সংসদীয় সমষ্টিৰ অন্তৰ্গত মাজুলী বিধানসভা সমষ্টিৰ ১৫০টা ভোট কেন্দ্ৰলৈ ই ভি এম-ভি ভি পি এ টি যন্ত্ৰসহ আজি ভোটগ্ৰহণকাৰী বিষয়া-কৰ্মচাৰী আৰু নিৰাপত্তাৰক্ষীৰ দল ৰাওনা হ'ল।
পুৱাই গড়মূৰস্থিত উপায়ুক্ত কাৰ্যালয় চৌহদৰ পৰা ভোট গ্ৰহণকাৰী দলসমূহে ই ভি এম-ভি ভি পি এ টিসহ ভোটগ্ৰহণৰ বাবে প্ৰয়োজনীয় সামগ্ৰী সংগ্ৰহ কৰি ফেৰী, নাও আৰু ট্ৰেক্টৰত উঠি ভোট কেন্দ্ৰসমূহলৈ ৰাওনা হয়।
উল্লেখযোগ্য যোৱা মঙলবাৰে মাজুলীৰ ১৪টা দুৰ্গম ভোটকেন্দ্ৰলৈ ভোটগ্ৰহণ যন্ত্ৰসহ ভোটগ্ৰহণকাৰী বিষয়া-কৰ্মচাৰীৰ দল ৰাওনা হৈছিল।
জিলাখনৰ ১৬৪টা ভোটগ্ৰহণ কেন্দ্ৰত কাইলৈ পুৱা ৭ বজাৰ পৰা সন্ধিয়া ৫ বজালৈ অনুষ্ঠিত হ'বলগীয়া ভোটগ্ৰহণৰ বাবে সংৰক্ষিত ভোটগ্ৰহণকাৰীৰ দলসহ মুঠ ৭৮৭গৰাকী প্ৰিজাইডিং-পোলিং বিষয়াক নিয়োজিত কৰা হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
